《寄赵敏求》
宋代·舒岳祥

赵子贫愈好，吟诗送此生。
焚巢同旅鸟，泛宅老书檠。
八座清门户，王塘好弟兄。
杉棚先辱和，欲报怨无琼。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。